El Ple sol·licita el pagament de taxes d'expedició de documents per mitjans telemàtics en les dependències de la Policia Nacional
27 de gener 2023

![](/media/fvmlip3d/m-javier-raro.jpeg?width=850&height=566.5333960489182)

El Ple de la Corporació Municipal ha aprovat sol·licitar Ministeri de l'Interior i a la Conselleria de Justícia, Interior i Administració Pública la implantació en les dependències d'expedició de documents de la Policia Nacional de nous mètodes telemàtics de pagament alternatius a l'ús d'efectiu, garantint així un millor servici a l'hora de realitzar les diferents gestions.

Esta moció, presentada pel PSOE i defensada pel seu portaveu, Javier Raro, ha tirat avant amb els vots a favor de tots els partits polítics.

Així, el text aprovat exposa que: «**La realització de pagaments per mitjans telemàtics és una pràctica cada vegada més freqüent entre la ciutadania, sobretot, arran de l'increment de les comissions que cobren les entitats financeres per operacions bàsiques com a ingressos o transferències en les oficines bancàries. L'augment de persones que utilitzen mitjans telemàtics per a fer pagaments és també conseqüència de les restriccions i els límits en l'atenció presencial en l'actual situació de pandèmia no sols per part de les entitats financeres, sinó també de les administracions públiques. No obstant això, no es tracta d'una qüestió conjuntural, sinó que previsiblement serà un hàbit cada vegada més estés entre la població en un futur pròxim**».

En la moció s'explica que és possible efectuar els pagaments amb l'Administració a través de mitjans electrònics, com es va aprovar en el Reial decret 203/2021, de 20 de març, el Reglament d'actuació i funcionament del sector públic per mitjans electrònics (RAFME), va desenvolupar reglamentàriament les Lleis 39/2015 i 40/2015, totes dues d'1 d'octubre, reconeixent el dret de les persones a relacionar-se per mitjans electrònics amb l'Administració.

En este sentit, continua: «**Últimament veiem com les administracions van adaptant-se als nous temps i modernitzant les seues formes de pagament en una societat que tendeix a viure sense moneda física i cada vegada més familiaritzada amb les monedes virtuals. Però encara detectem organismes com la Policia Nacional dependent del Ministeri de l'Interior, que continuen funcionant amb un únic mètode de pagament, en metàl·lic**». I és per això que: «**Actualment a la nostra ciutat rebem queixes dels veïns i veïnes, davant la necessitat de tindre alternatives a l'ús de l'efectiu quan s'acosten diàriament a les dependències d'expedició del DNI i passaport. Al seu torn, s'accentua aquesta problemàtica amb la supressió de les sucursals bancàries pròximes a aquestes instal·lacions, en les quals poder adquirir els diners físics i realitzar el tràmit**».

*   [](http://www.facebook.com/sharer.php?u=https://aytosagunto.es/va/actualitat/el-ple-sol-licita-el-pagament-de-taxes-d-expedició-de-documents-per-mitjans-telemàtics-en-les-dependències-de-la-policia-nacional/ "Facebook")
*   [](http://twitter.com/share?url=https://aytosagunto.es/va/actualitat/el-ple-sol-licita-el-pagament-de-taxes-d-expedició-de-documents-per-mitjans-telemàtics-en-les-dependències-de-la-policia-nacional/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-ple-sol-licita-el-pagament-de-taxes-d-expedició-de-documents-per-mitjans-telemàtics-en-les-dependències-de-la-policia-nacional/ "Linked In")
*   [](mailto:?body=https://aytosagunto.es/va/actualitat/el-ple-sol-licita-el-pagament-de-taxes-d-expedició-de-documents-per-mitjans-telemàtics-en-les-dependències-de-la-policia-nacional/)